**Promena načina polaganja ispita kod prof. dr Miloša Milenkovića**

**u junskom i julskom ispitnom roku**

U skladu s posledicama epidemije Covid-19, uputstvima nadležnog ministarstva, Rektorata Univerziteta u Beogradu, predlogom Uprave i odlukama Saveta Filozofskog fakulteta, a u vezi s predlozima SKONUS-a, način polaganja ispita se prilagođava sažimanjem, na sledeći način:

**OSNOVNE STUDIJE**

Na predmetima „Opšta metodologija etnologije i antropologije“, „Nacionalna etnologija/antropologija – Identitet i saznanje“ i „Antropologija EU“ (osnovne studije)

1) Kolokvijumi se ukidaju. Kolege koje su kolokvijum položile pre izbijanja epidemije mogu da zadrže dobijene ocene ili da izađu na celovit ispit. Ukoliko žele da zadrže ocenu sa kolokvijuma, ispitna pitanja im se umanjuju za 50% (pišu jedan ispitni esej umesto dva).

2) Uvodi se celovit ispit

3) Celovit ispit se sastoji od 2 pitanja.

4) Odgovor na pitanje se piše u formi eseja, kod kuće ili u drugom bezbednom prostoru, tako što se koncepti (kolokvijum) primenjuju na tekstove (ispit). Taj pisani ispit se brani pre upisivanja ocene („ispit“), u zgradi Fakulteta, prema rasporedu koji će biti blagovremeno objavljen. Pojedinačni ispitni esej ne može biti kraći od 4 stranice A4 formata, font 12, Times New Roman, prored 1.5 (Paragraph:spacing – before: 0, afer: 0, „don't add space between paragraphs“).

5) Studenti sami biraju koje koncepte će primeniti na izabrane tekstove. Proces učenja i razumevanja toga koji se koncepti odnose na koje tekstove je deo ispita koji se ocenjuje. Koncepti i tekstovi su isti kao i do sada, objavljeni u silabusu predmeta i dostupni u elektronskoj formi na adresama:

<http://moodle4.f.bg.ac.rs/course/view.php?id=361> (Opšta metodologija etnologije i antropologije)

<http://moodle4.f.bg.ac.rs/course/view.php?id=391> (Identitet i saznanje)

6) Studenti šalju profesoru esejske radove napisane kod kuće, kao odgovore na dva pitanja ukoliko polažu celovit ispit (odnosno na jedno pitanje ukoliko žele da im se ocena s kolokvijuma i dalje računa) najkasnije 72h pre termina zakazanog ispita. Radovi poslati nakon tog termina mogu bit uzeti u razmatranje za naredne ispitne rokove ali ne i za rok za koji su prekanso poslati. Termini ispita biće objavljeni na uobičajen način, na internet stranici Odeljenja.

7) Profesor ocenjuje primljene radove, poslate u roku, i objavljuje ocene (broj poena) najkasnije 24h pre termina ispita.

8) Jedini ispitni „događaj uživo“ biće usmena odbrana rada prilikom upisivanja ocene. Način polaganja će bit inaknadno objavljen (verovatno po rasporedu, po grupama – biće naznačeno kada da dođete kako u zgradi ne biste proveli više od 1h). Veoma je važno da ispitne radove pošaljete na vreme pošto će odbrani rada i upisivanju ocene moći da se pristupi samo u unapred zakazanom terminu.

9) **Nemojte slati tuđe/iste radove**. Isti ili veoma slični radovi dvoje ili više studenata po auzomatizmu će dobiti do 50 poena za dva, odnosno do 25 poena za jedno pitanje (nedovoljno za pozitivnu ocenu), a studenti će zatim usmeno pokazati da li su autori radova koje su poslali, nakon čega će biti ocenjeni sa do 100 poena.

Neohodno je da studenti koji nisu do sada izabrali temu na predmetu „Antropologija EU“ (osnovne studije) što pre predlože temu (imejlom), na osnovu sopstvenih istraživačkih interesovanja, teme diplomskog rada i/ili literature na linku predmeta:

<http://moodle4.f.bg.ac.rs/course/view.php?id=410>.

Profesor u roku od 24h odobrava temu ili sugeriše njenu izmenu.

Sva pravila u vezi sa obimom rada, rokovima za njegovo slanje i načinom polaganja ispita su ista kao i za studente na prethodno pomenuta dva predmeta.

**MASTER I DOKTORSKE STUDIJE**

Pozivaju se studenti koji do sada nisu izabrali ispitnu temu da pošalju koncept profesoru, radi dogovora i usaglašavanja s programom predmeta i temom završnog rada. Student može odlučiti i da pošalje rad bez prethodno usaglašenog koncepta, mada u tom slučaju postoji mogućnost da ispit ne položi („promašena tema“).

Literatura i uputstva nalaze se na sledećim linkovima:

<http://moodle4.f.bg.ac.rs/course/view.php?id=400> (Opšta metodologija etnologije i antropologije – doktorske studije)

<http://moodle4.f.bg.ac.rs/course/view.php?id=399> (Metodologiaj etnologije i antropologije – dizajn istraživanja, terensko istraživanje, arhivsko istraživanje, analiza medija, pomovljen aistraživanja) (master studije)

<http://moodle4.f.bg.ac.rs/course/view.php?id=398> (Antropologija sveta: Globalizacija i multikulturalizam)

<http://moodle4.f.bg.ac.rs/course/view.php?id=397> (Antropologija nauke i politike)

<http://moodle4.f.bg.ac.rs/course/view.php?id=396> (Antropologija EU 2)

Sva druga pravila (slanje rada, objavljivanje ocena, odbrana rada i upisivanje konačne ocene) su ista kao gorenavedena (za studente osnovnih studija), u terminu koji će biti objavljen u uobičajenom roku na sajtu Odeljenja.

**Isti način polaganja važiće i kod prof. dr Marka Piševa i doc. dr Nine Kulenović u avgustovskom i septembarskom roku (cela generacija polaže pod istim uslovima).**

Ukoliko dođe do „drugog talasa“ ili eskalacije epidemije, moguća je dalja modifikacija ispitnog procesa.

U Beogradu, 15.05.2020. prof. dr Miloš Milenković, s.r.